b'\n_START_ARTICLE_\nPoklic\n_START_PARAGRAPH_\nPoklic je pojem, ki pomeni institucionalizirano sposobnost za opravljanje dejavnosti, za katero smo izu\xc4\x8deni, vzgojeni oziroma izobra\xc5\xbeeni. V splo\xc5\xa1nem s poklicem slu\xc5\xbeimo denar ali dobrine za pre\xc5\xbeivljanje (hrana, obla\xc4\x8dila, zdravila ...)._NEWLINE_Statisti\xc4\x8dni urad Republike Slovenije opredeljuje po\xc2\xadklic kot sta\xc2\xadti\xc2\xadsti\xc4\x8d\xc2\xadno\xe2\x80\x91ana\xc2\xadli\xc2\xadti\xc4\x8d\xc2\xadno ka\xc2\xadte\xc2\xadgo\xc2\xadri\xc2\xadjo, v ka\xc2\xadte\xc2\xadro se raz\xc2\xadvr\xc2\xad\xc5\xa1\xc4\x8da de\xc2\xadlo, so\xc2\xadro\xc2\xaddno po vse\xc2\xadbi\xc2\xadni in za\xc2\xadhtev\xc2\xadno\xc2\xadsti, in ki ga je oprav\xc2\xadlja\xc2\xadla, ga oprav\xc2\xadlja ali bi ga lah\xc2\xadko oprav\xc2\xadlja\xc2\xadla pra\xc2\xadvi\xc2\xadlo\xc2\xadma ena ose\xc2\xadba._NEWLINE_Posamezniki z dolo\xc4\x8deno izobrazbo opravljajo razli\xc4\x8dna dela oz. razli\xc4\x8dne poklice, dolo\xc4\x8deno delo oziroma poklic lahko opravljajo ljudje, ki so si pridobili razli\xc4\x8dno vrsto izobrazbe. Pravila izobra\xc5\xbeevanja (trajanje, vsebine, ve\xc5\xa1\xc4\x8dine ...) po navadi predpi\xc5\xa1e dr\xc5\xbeava. Podobno je predpisana tudi izobrazba za nekatera delovna mesta. Na primer zdravnik ne more biti nekdo, ki nima ustrezne izobrazbe. Nekateri poklici zahtevajo dolo\xc4\x8dene spretnosti oziroma sposobnosti. Na primer vsak ne more biti glasbenik ali slikar. Nekateri poklici (v\xc4\x8dasih neupravi\xc4\x8deno) veljajo za nevarne: npr. vojak, gasilec, policist, pilot ...\n_START_SECTION_\nPojmovanje poklica\n_START_PARAGRAPH_\nPoklica in izobrazbe ne smemo ena\xc4\x8diti. Izobrazbo oseba pridobi z uspe\xc5\xa1nim \xc5\xa1olanjem (npr. si pridobi strokovni naslov univerzitetni diplomirani in\xc5\xbeenir strojni\xc5\xa1tva), poklic pa se nana\xc5\xa1a na delo, ki ga oseba opravlja (npr. opravlja delo ra\xc4\x8dunalni\xc5\xa1kega programerja)_NEWLINE_V sloven\xc5\xa1\xc4\x8dini obstaja dolo\xc4\x8dena jezikovna zmeda, saj poklic pogosto ena\xc4\x8dimo s strokovnim nazivom po kon\xc4\x8danem \xc5\xa1olanju. Razlog za tako pojmovanje izhaja zaradi dolgotrajne odsotnosti tr\xc5\xbenega uravnavanja zaposlovanja, saj so mnogi kar celo delovno dobo opravljali enako delo na istem delovnem mestu. S prestrukturiranjem slovenskega gospodarstva, pod vplivom tr\xc5\xbenih zakonitosti se \xc5\xa1tevilna delovna mesta zapirajo, postopoma se pojavljajo nova dela, posamezniki so vedno pogosteje prisiljeni zamenjavati zaposlitve in s tem velikokrat tudi poklic. Po kon\xc4\x8danem izobra\xc5\xbeevalnem programu dolo\xc4\x8dene stopnje izobra\xc5\xbeevanja posameznik pridobi naziv poklicne oziroma strokovne izobrazbe in ne poklic. Po mednarodno primerljivem pojmovanju izobra\xc5\xbeevanje vodi do izobrazbe in daje posamezniku izobrazbeni naziv, njegov poklic pa je dolo\xc4\x8den z delom, ki ga opravlja.\n_START_SECTION_\nRazvr\xc5\xa1\xc4\x8danje poklicev\n_START_PARAGRAPH_\nPoklici se razvr\xc5\xa1\xc4\x8dajo po klasifikaciji poklicev. Te\xc2\xadme\xc2\xadljna eno\xc2\xadta kla\xc2\xadsi\xc2\xadfi\xc2\xadka\xc2\xadci\xc2\xadje je de\xc2\xadlo, ki se opred\xc2\xade\xc2\xadlju\xc2\xadje kot sku\xc2\xadpek na\xc2\xadlog in dol\xc2\xad\xc5\xbeno\xc2\xadsti, ki jih (jih je ali bi jih lah\xc2\xadko) oprav\xc2\xadlja ena ose\xc2\xadba. Niz del, ka\xc2\xadte\xc2\xadrih po\xc2\xadgla\xc2\xadvit\xc2\xadne na\xc2\xadlo\xc2\xadge in dol\xc2\xad\xc5\xbeno\xc2\xadsti so si ze\xc2\xadlo po\xc2\xaddo\xc2\xadbne, tvo\xc2\xadri po\xc2\xadklic. V skladu s konceptom klasifikacije pa se posameznika razvrsti v poklic oziroma v skupino poklicev glede na zahtevnost, kompleksnost, vrsto in druge zna\xc4\x8dilnosti nalog in dol\xc5\xbenosti, ki jih opravlja pri svojem delu._NEWLINE_Standardna klasifikacija poklicev je obvezen nacionalni standard, ki se uporablja za razvr\xc5\xa1\xc4\x8danje dela oziroma poklicev v skupine poklicev v uradnih oziroma administrativnih zbirkah podatkov (evidence, registri, baze podatkov itd.), v statisti\xc4\x8dnih raziskovanjih in v statisti\xc4\x8dnih registrih in tako omogo\xc4\x8da, da se za statisti\xc4\x8dno, analiti\xc4\x8dno ter raziskovalno spremljanje poklicne strukture aktivnega prebivalstva ter povpra\xc5\xa1evanja po delu zagotavljajo konsistentni podatki'